A hazai startupoknak hosszú távon a külföldi piac a cél

A hazai startupok egyértelműen a külföldi piacok meghódítására törekszenek, ehhez pedig a forrásbevonás legtöbbször elengedhetetlen – derül ki a Start it @K&H inkubátor tapasztalataiból. A csapatok számára a legnagyobb kihívást a termékfejlesztés, a megfelelő munkatársak megtalálása és a fogyasztói terméktesztelés jelenti. A Start it @K&H, Magyarország legnagyobb nagyvállalati inkubátora,  most szeptember 11-ig várja az új csapatok jelentkezését és többek között ezekben a lépésekben is szakmai segítséget nyújt.